РЕПУБЛИКА СРБИЈА
ОПШТИНА КНИЋ
Изборна комисија
Број: 013-1248-64/26-01
Датум: 02.11.2026. године


З А П И С Н И К
са 19. седнице Општинске изборне комисије општине Кнић

Одржане дана 29.10.2026. године у згради општине Кнић-сала број 18. Седница је почела са радом у 14,00 часова.
Седницом председава: Мирјана Милошевић Величанин, председник Комисије.
Седници присуствују: Марија Андрић, Никола Агатоновић, Милена Павловић, Зоран Јовановић, Марија Јанић Ловић, Ратко Аксентијевић, Марко Ниџовић, Небојша Томовић, Зорица Цветић, Радојко Вучковић, Јован Петровић, Драгана Михајловић, Нена Зарић, Горица Јанић, Тања Милојевић, Милан Петронијевић.
Седници присуствује и: Саша Милошевић, заменик председника Изборне комисије и  Бојан Тошовић, секретар Изборне комисије.
Председавајућа је констатовала да постоје услови за пуноважан рад и одлучивање. 
Председавајућа је ставила на гласање:
Дневни ред
1. Доношење Збирног извештаја о резултатима гласања на изборима за народне посланике на бирачким местима на територији општине Кнић;
2. Остала питања.

Дневни ред је једногласно усвојен. (глас Милене Павловић није урачунат јер када седници присуствују члан и заменик члана Комисије, право гласа има само члан, у овом случају то је глас члана Николе Агатоновића).
1. Тачка
Председавајућа је упознала чланове Комисије са обавезом локалне изборне комисије да усвоји збирни извештај о резултатима гласања на изборима за народне посланике на бирачким местима на територији општине Кнић. Законски рок за усвајање је 96 сати од затварања бирачких места. Збирни извештај је достављен члановима Комисије у материјалу. Није било дискусије по овој тачки дневног реда а збирни извештај је усвојен једногласно. (глас Милене Павловић није урачунат јер када седници присуствују члан и заменик члана Комисије, право гласа има само члан, у овом случају то је глас члана Николе Агатоновића).
2.Тачка
У оквиру друге тачке дневног реда, члан Комисије Небојша Томовић се захвалио Комисији на сарадњи током трајања изборног процеса. Председница Комисије је обавестила Комисију да усвајањем збирног извештаја о резултатима гласања престаје чланство члановима и заменицима чланова Општинске изборне комисије у проширеном саставу. Такође је захвалила на сарадњи.

	Седница завршена у 14,20 часова.

